
DATUM UITGEREIK:
INHANDIGINGSDATUM:	
VOORGESTELDE TYDSDUUR: 3 WEKE                                                             TOTAAL: 90

Nota aan onderwysers:
· Maak asseblief seker dat leerders 'n verwysingslys het. Onderwysers kan leerders herinner wat vergeet het om een in te sluit.
· Leerders moet 'n plagiaatverklaring in hul projek hê. Wees op die uitkyk vir plagiaat.
· Hierdie memo is nie voorskriftelik nie en is oop vir alternatiewe leerderreaksies. Maak asseblief voorsiening vir alternatiewe antwoorde waar relevant, logies en geldig.
Leerders se opstelle moet gestruktureer word rondom die punte wat volg:









Afdeling A: Menseregtekwessies en die impak van die media
Vraag 1
Inleiding: 
Gee 'n definisie vir die volgende terme:
Die onderstaande of enige relevante antwoord vir EEN punt elk
· Menseregteskendings
Om iemand hul individuele morele regte te ontken / Om iemand onmenslik te behandel. 

· Onbillike diskriminasie
Waar iemand anders behandel word in vergelyking met 'n ander groep mense in die mate dat hul menswaardigheid negatief beïnvloed word. 

· Armoede: 
Nie genoeg geld om vir basiese behoeftes te voorsien nie; insluitend kos, klere en skuiling. 

· Rassisme:
Haatdraende of onregverdige behandeling of uitoefening van gesag gebaseer op iemand se ras / die kleur van hul vel. 							
                                                                                                                       (4x1)(4)
(Laer Orde)

[bookmark: _Hlk66113108]Lys VYF historiese faktore wat rassisme in Suid-Afrika veralgemeen het.                       (5x1)(5) 
                                                                                                                                    (Laer Orde)
Enige VYF of enige relevante antwoord vir EEN punt elk 
Enkele voorbeelde kan die volgende insluit:
· Rassisme is tydens apartheid in Suid-Afrika wettig gemaak. 
· Mense van kleur is tydens gedwonge verwyderings uit hul huise geskop. 
· Mense van kleur het minderwaardige onderrig ontvang; bekend as Bantoe-onderwys / of / hulle is gedwing om hul opleiding in Afrikaans te ontvang. 
· Mense van kleur moes pasboeke ronddra om te bewys dat hulle toegelaat word om in sekere gebiede te wees. 
· Maak voorsiening vir enige dade van diskriminasie en rassisme onder Apartheid. 



Noem VIER samelewingsopvattings in Suid-Afrika wat die voorkoms van seksuele aanranding verhoog.                                                                                                   		        (4x1)(4)
                                        (Laer Orde)

Enige VIER of enige relevante antwoord vir EEN punt elk

· Vroue word steeds as die swakker geslag deur sommige mense gesien en word sodoende uitgebuit. 
· Die idee dat 'seuns maar net seuns is' wat jong seuns toelaat om weg te kom met meer gewelddadige speletjies wat hul volwasse denke negatief kan beïnvloed. 
· Die kultuur om die slagoffer te blameer omdat hy/sy seksueel aangerand is, is algemeen in Suid-Afrika, met baie mense wat dinge vra soos 'wat het hulle gedra?' of wat daarop dui dat die slagoffer iets verkeerd gedoen het. 
· [bookmark: _Hlk37607100]Regstellende verkragting is steeds 'n probleem in Suid-Afrika waar dit as "reg" beskou word om iemand heteroseksueel te maak deur seks met hulle te hê. 
· In baie huishoudings word daar gesien dat die vrou nie vir haar man “nee” kan sê nie.

Definieer die terme “elektroniese media” en “drukmedia” en noem TWEE voorbeelde van elk.
                                                                                                                                            (2+4)(6) 
                                                                                                                                    (Laer Orde)
Definisie van elektroniese en gedrukte media vir EEN punt elk
Enige TWEE voorbeelde van elk vir EEN punt elk

· Drukmedia: enigiets gedruk op papier of soortgelyke mediums 
Voorbeelde: koerante, tydskrifte, pamflette of boeke (een punt vir elke voorbeeld) 
· Elektroniese / Digitale media: benodig elektrisiteit of batterye 
Voorbeelde: TV, radio, sosiale media, webwerwe, blogs, ens. (een punt vir elke voorbeeld) 

Bespreek TWEE maniere waarop armoede 'n skending van TWEE spesifieke menseregte, soos in die grondwet genoem, is.                                                                                             (2x2)(4) 
                                                                                                                                (Middel Orde)
Enige TWEE of enige relevante antwoord vir TWEE punte elk  

· Hulle verloor hul reg op menswaardigheid omdat hulle nie geld het om te bad of
    ordentlike klere te kry nie,  wat maak dat baie mense op hulle neerkyk. 
· Omdat baie mense op straat in onveilige gebiede woon,  verloor hulle hul reg 
    op veiligheid en sekuriteit. 
· Hulle het nie dieselfde toegang tot basiese dienste soos ander landsburgers nie, 
    wat hul reg op gelykheid wegneem. 



Beskryf EEN nadeel van beide elektroniese en gedrukte media as deel van 'n veldtog vir menseregteskendings.                                                                                                      (2x2)(4)
                                     (Middel Orde)

Enige TWEE of enige relevante antwoord vir TWEE punte elk   
(d.w.s. EEN nadeel van elektroniese media vir TWEE punte en EEN nadeel van gedrukte media vir TWEE punte)

Drukmedia: 
· Die plasing van media / advertensies vir maksimum sigbaarheid  in tydskrifte of op advertensieborde kan duur en onpersoonlik wees. 
· Om drukmedia op grootskaal te produseer, kan duur wees,  aangesien 'n mens vir papier en ink vir veelvoudige kopieë moet betaal. 
· Baie kopieë moet gemaak word om dit effektief te maak,  dit beteken dat gedrukte media nie omgewingsvriendelik is nie. 
· Baie mense beskou pamflette of plakkate as rommel  en gooi dit dus dadelik weg / of / dit lei tot meer rommel. 
· Dit kan moeilik wees om die boodskap oor te dra  in gemeenskappe waar daar 'n lae vlak van geletterdheid is. 
Elektroniese media: 
· Webwerwe en blogs is nie so betroubaar nie,  want enigiemand kan inhoud op die internet plaas en sodoende fopnuus skep. 
· Daar is dikwels foute op sosiale media,  aangesien daar selde iemand is om inhoud te kontroleer en te wysig. 
· Uitsaaimedia soos TV en radio is uiters duur  omdat maatskappye dit gebruik om geld te maak. 
· Baie TV-pakkette kom met 'n vinnige-vorentoe (fastforward) funksie,  wat beteken dat die meeste mense in staat is om advertensies en veldtogte te vermy om terug te keer na die program wat hulle kyk. 

Verduidelik TWEE moontlike voordele van BEIDE druk- en elektroniese media om bewustheid van menseregteskendings te skep.                                                                                  (4x2)(8) 
									                                          (Middel Orde)
Enige VIER of enige relevante antwoord vir TWEE punte elk
(d.w.s. TWEE voordele van elektroniese media vir TWEE punte elk en TWEE voordele van gedrukte media vir TWEE punte elk)

Drukmedia:

· In vergelyking met uitsaaimedia, kan pamflette en plakkate goedkoper wees,  wat dit makliker maak vir kleiner organisasies of individue met minder geld. 
· Dit is meer toeganklik in armer gebiede  waar mense nie altyd toegang tot elektronika het nie.  
· Oor die algemeen het koerante en tydskrifte streng redigeringsreëls  wat beter gehalte nuus verseker. 
· Sekere tydskrifte en koerante het toegewyde lesers  wat ' n gewaarborgde en dikwels goed geteikende gehoor beteken. 
Elektroniese media: 
· Dit is vinniger, en dikwels onmiddellik beskikbaar,  so die nuus is meer op datum. 
· Dit is meer interaktief,  wat beteken dat mense hul menings kan lig en betrokke kan raak by verandering. 
· Dit is dikwels makliker om dit met ander te deel,  wat beteken dat daar 'n groter reikwydte is. 
· Sosiale media is oor die algemeen baie goedkoper as enige ander media,  wat beteken dat organisasies nie hul begrotings hoef te oorskry om inligting uit te saai nie. 
· Die meeste mense verkies om iets te kyk as om dit te lees,  so hulle is meer geneig om aandag aan TV-advertensies te skenk.   
· Baie mense is op sosiale media, waar advertensies op hulle gerig word op grond van hul voorkeure,  sodat hulle meer geneig is om aandag te skenk aan die advertensies wat spesifiek vir hulle ontwerp is.  

[TOTAAL AFDELING A: 35]














Afdeling B: Geslagsgebaseerde geweldsveldtog en -analise
Vraag 2.1										
[bookmark: _Hlk66889168]Noem EEN rede waarom Suid-Afrikaners diegene moet help wat deur geslagsgebaseerde geweld geraak word. 	                                                                                               (1x1)(1)
(Laer Orde)
Enige EEN of enige relevante antwoord vir EEN punt elk

· Ons moet dit stop voordat dit deel word van ons kultuur (kultuur van geweld en mishandeling). 
· [bookmark: _Hlk66113851]GGG is uiters algemeen en kan jou, of diegene naaste aan jou, beïnvloed. 
· GGG word al hoe erger. 

Stel TWEE redes voor waarom die nasionale inperking tot 'n toename in geslagsgebaseerde geweld kon lei. 					                                                              (2x1)(2)
(Laer Orde)
Enige TWEE of enige relevante antwoord vir EEN punt elk

· Die slagoffers was saam met hulle aanvallers vasgekeer. 
· Dit was moeilik om misdaad aan te meld as gevolg van 'n gebrek aan vervoer. 
· Vrees vir Covid kon die humeur van gewelddadige aanvallers vererger. 
· Molesteerders het geweet dat hulle slagoffers nie kon ontsnap nie. 
· Mense was te bekommerd oor hul eie lewens om teen GGG op te staan. 
· Die oorlewendes het geen veilige hawens gehad om heen te gaan nie. 
Bespreek VIER maniere waarop hierdie oortreding Suid-Afrikaanse burgers / slagoffers van geslagsgebaseerde geweld benadeel. 					                              (4x2)(8)
(Middel Orde)
Enige VIER of enige relevante antwoord vir TWEE punte elk  

· Mense wat GGG ervaar, kan van vriende en familie onttrek  as gevolg van vrees of skaamte.  
· Hulle kan sukkel om romantiese / intieme verhoudings in die toekoms te vorm of te onderhou  omdat hulle nie iemand anders kan vertrou nie. 
· Hulle kan aan angs, depressie of PTSV ly  wat dit moeilik maak om daagliks te funksioneer. 
· Sekere gebeure of situasies kan terugflitse veroorsaak  wat paniek kan veroorsaak of dit moeilik maak om 'normaal' te funksioneer.  
· As die geweld seksueel van aard is, kan hulle aan MIV of ander SOI's blootgestel word, wat beteken dat hulle behandeling sal moet kry.  Afhangend van die SOI / as dit MIV is, sal hierdie behandeling vir die res van hul lewens duur.  
· Hulle mag voel dat hulle nie beheer oor hul eie liggaam het nie,  wat tot selfvernietigende gedrag soos selfskade of hongerstakings kan lei om hul te laat voel asof hulle beheer het. 
· Hulle kan hul tot dwelmmisbruik wend om hulle aandag af te lei  of die pyn van die ervaring te verdoof. 

Beveel VYF strategieë aan wat Suid-Afrikaners in plek kan stel om geslagsgebaseerde geweld te voorkom.                                                                                                                       (5x2)(10)						                                                                     (Hoër Orde)
Enige VYF of enige relevante antwoord vir TWEE punte elk  

· Praat met diegene rondom jou oor die geweld  sodat daar 'n toename in bewustheid en ondersteuning vir die saak is. 
· Stuur inligting / veldtogte op sosiale media aan, nadat daar vasgestel is dat dit nie fopnuus is nie,  om te help om ondersteuning vir die saak in te samel. 
· Rapporteer mense wat hierdie oortredings pleeg aan die polisie of die owerhede  sodat hulle die gevolge in die gesig kan staar. 
· As jy weet van iemand wat GGG ervaar het, toon sorg en begrip aan hulle sonder om hul te oordeel of skuldig te laat voel.  Erken hulle dapperheid.  Dit sal hulle toelaat om veilig te voel in jou teenwoordigheid en kan hulle help om te genees. 
· Maak seker dat hulplyne of plekke waar mense hulp kan soek, sigbaar is vir die publiek.  /of/ Aktiewe burgers kan met plaaslike gemeenskapsentrums/  winkelsentrums / gemeenskapsgeboue / skole, ens. praat om te verseker dat hulle hulplyne en plekke van veiligheid het.  Sodat diegene wat hulp nodig het, dit makliker vind. 
· Hou optogte, demonstrasies of petisies om GGG te stop  sodat oorlewendes weet dat hulle nie alleen is nie en ondersteun word. 

Vraag 2.2: Analise van ‘n mediaveldtog om geslagsgebaseerde geweld te stop
Die leerder se veldtog moet vergesel word met 'n aparte geskrewe aktiwiteit wat die volgende vrae beantwoord:

0. Definieer die term “intervensieprogram” en noem TWEE maniere waarop jou veldtog 'n intervensieprogram is.                                                                                           (1+2)(3)					                                                                   (Laer Orde)

Intervensieprogram: ‘n kombinasie van elemente of strategieë wat ontwerp is om gedragsveranderinge teweeg te bring of die gesondheidstatus onder individue of 'n hele gemeenskap te verbeter. 
Enige TWEE of enige relevante antwoord vir EEN punt elk

· Die veldtog het ten doel om die gesondheidstatus van diegene wat GGG ervaar, te verbeter. 
· Dit het ten doel om 'n verandering in gedrag van die samelewing / oortreders te bewerkstellig. 
· Dit probeer om 'n verandering in gedrag en ingesteldheid van oorlewendes te skep deur vir hulle opsies / inligting te gee sodat hulle bevry kan word. 
· Dit is gerig op beide individue en die gemeenskap met die doel om verandering te bevorder. 
· Veelvuldige elemente en strategieë is gebruik om die verandering aan te bring. 

0. Verduidelik TWEE stappe wat jy kan neem wanneer jy 'n impakstudie doen om die doeltreffendheid van jou program te toets.                                                            (2x2)(4)
                                                                                                                      (Middel Orde)
Enige TWEE of enige relevante antwoord vir TWEE punte elk  

· Evalueer die program om die beste metode te bepaal om dit te assesseer  sodat die resultate so akkuraat en nuttig as moontlik is. 
· Skep 'n navorsingsplan  sodat inligting op die mees doeltreffende / empatiese manier moontlik versamel kan word. 
· Benader 'n wye verskeidenheid mense om aan die impakstudie deel te neem  sodat die resultate nie eensydig is nie. 
· Maak seker dat alle deelnemers ten volle ingelig is  sodat hierdie studie eties is. 
· Hanteer alle deelnemers met empatie en begrip,  aangesien dit 'n uiters sensitiewe onderwerp is. 
Maak seker dat navorsing omvattend is tydens die ontleding van die data, sodat die resultate so akkuraat as moontlik is. 

0. Regverdig waarom jou gekose mediaplatform (gedruk of elektronies) meer effektief sal wees om positiewe verandering rondom geslagsgebaseerde geweld in 'n Suid-Afrikaanse konteks te bevorder.                                                                            (1x2)(2)
(Hoër Orde)
Enige EEN of enige relevante antwoord vir TWEE punte elk

· Dit is meer toeganklik vir die teikengehoor  omdat gedrukte media makliker is om in armer gebiede te versprei / of elektroniese media is goedkoper om te deel. 
· Sosiale media sal 'n veel wyer teikengehoor hê,  want dit kan regoor die wêreld gedeel word en GGG is 'n globale kwessie.  
· Dit is makliker om hierdie tipe media meer opvallend te maak  en mense sal meer geneig wees om dit ernstig op te neem. 
· [bookmark: _Hlk66158732]Mense sal dit maklik vind om inligting op sosiale media te deel en daarom sal hierdie medium vinniger versprei en meer bewustheid skep. 
· Dit is makliker om meer inligting oor te dra deur die gebruik van hierdie medium as gevolg van die formaat en platforms  en dus word mense opgevoed op die maklikste manier vir hulle om te verstaan. 
· Hierdie platform het meer ruimte vir inligting,  so daar is meer feite vir mense om van te leer.                                                                                                                     
[TOTAAL AFDELING B: 30]





























Afdeling C: Regering en Gemeenskapsverantwoordelikheid
Vraag 3
3.1	Definieer die Wet op Nasionale Omgewingsbestuur en bepaal hoe onwettige storting in teenstrydig met hierdie wet is. 							        (1+1)(2)
(Laer Orde)

Nasionale Omgewingsbestuurswet: Beskerm die omgewing; bevorder bewaring; bevat reëls oor besoedeling, ekologiese agteruitgang, afvalbestuur en die gebruik van natuurlike hulpbronne. 

Enige EEN of enige relevante antwoord vir EEN punt

· Onwettige storting voldoen nie aan afvalbestuursreëls / wette soos in die wet uiteengesit nie. 
· Onwettige storting veroorsaak besoedeling. 
· Onwettige storting ontneem individue en die gemeenskap van hul reg op 'n veilige en gesonde omgewing. 


3.2	Verduidelik TWEE maniere waarop die nasionale inperking tot meer gevalle van onwettige storting kon gelei het. 						                   (2x2)(4)
(Middel Orde)

Enige TWEE of enige relevante antwoord vir TWEE punt eelk 

· Omdat mense nie kon werk nie / te bang was om te werk,  is afval nie so effektief versamel nie, wat tot 'n agterstand in afvalversameling in sekere gebiede gelei het. 
· Munisipale werkers het siek geword / Covid-19 opgeoden,  wat daartoe gelei het dat minder mense van afval kon ontslae raak en stortingsterreine het oorvol geraak. 
· Mense het dalk te bang gevoel / kon nie na wettige stortingsterreine reis nie,  so hulle het net afval in die naaste plek gestort sodat hulle so gou as moontlik veilig terug by hul huise kon kom.  
· Verhoogde gebruik van enkelgebruikprodukte / paniekaankope het gelei tot 'n toename in afval waarmee afvalbestuur nie kon tred hou nie. 









3.3	Bespreek TWEE maniere waarop die onwettige storting die gemeenskappe binne die  Tuinroete negatief sal beïnvloed.  						                   (2x2)(4)
(Middel Orde)

Enige TWEE of enige relevante antwoord vir TWEE punte elk 

· Kinders wat met gevaarlike chemikalieë speel,  kan beseer word / besmet word / doodgaan. 
· Kinders wat uit weggegooide houers / gebreekte skerp afvalvoorwerpe drink  kan beseer word. 
· Beeste en ander vee / diere / voëls kan verstik  as hulle plastiek eet. 
· Gebreekte bottels kan beserings veroorsaak  of kan gebruik word as wapens om skade aan ander mense te doen. 
· Haweloses kan ou kos eet wat gestort word  en sodoende vergiftig word. 
· Die afval kan knaagdiere en insekte lok,  wat siektes in die gemeenskap kan versprei. 
· Die afval kan in oop waterbronne inloop wanneer dit reën,  wat diegen wat dit drink kan vergiftig / dit kan veroorsaak dat die ekosisteme in die water tot niet gaan. 
· Storting sal die gemeenskap sleg laat lyk, wat toeriste sal afsit,  wat die gemeenskap van potensiële toerisme-inkomste sal ontneem. 
· Die grond kan besoedel word,  wat die grondgehalte kan beïnvloed en boerdery in die gemeenskap negatief kan beïnvloed. 



3.4 	Stel DRIE strategieë voor wat die gemeenskap in plek kan stel om met regeringstrukture te werk om onwettige storting te stop. Dui ook in jou antwoord aan hoe ELKE voorstel tot ernstiger optrede deur regeringstrukture sal lei.                (3x3)(9)
(Hoër Orde)

Enige DRIE of enige relevante antwoord vir DRIE punte elk 

· Gemeenskapslede kan onwettige storting by die polisie aanmeld  in plaas daarvan om sake in eie hande te neem.  Dit sal beteken dat oortreders regverdig gestraf word en dit in die toekoms sal vermy. 
· Gemeenskapspolisiëringsforums moet saam met die polisie werk  om onwettige stortingsoortreders te identifiseer en in hegtenis te neem.  Sodoende sal die polisie bewus wees van wie om te teiken met boetes / gevolge en hul pogings sal meer effektief wees.  
· Help die munisipaliteit / polisie  deur nie onwettige stortingsterreine te beskerm om uitgevang te word nie / die gevolge in die gesig te staar nie.  Dit beteken dat oortreders deur die wet aangehou en gestraf kan word.  
· Petisies kan deur gemeenskapslede onderteken word  om die plaaslike  regering / munisipaliteit betrokke te kry by die hantering van onwettige stortingsterreine.  Dit kan tot opruimingsinisiatiewe lei,  wat verkieslik gemeenskapsdiens deur die oortreders self behels. 
· [bookmark: _Hlk66173103]Die gemeenskap kan vreedsame optogte teen onwettige storting organiseer  om bewustheid van die kwessie te verhoog.  Die regering kan 'n meer spesifieke idee kry van die behoeftes van die gemeenskap en vinnig optree om die onwettige storting te stop. 

3.5	Beveel TWEE ingrypingsprogramme aan wat die regering in plek kan stel om toeriste aan te moedig om nie rommel te strooi nie. Dui ook in jou antwoord aan hoe ELKE aanbeveling die onwettige stortingsituasie in die Tuinroete sal help.                      (2x3)(6)
(Hoër Orde)
Enige TWEE of enige relevante antwoord vir DRIE punt elk 

· Die munisipaliteit kan borde plaas  wat mense teen onwettige storting waarsku  sodat toeriste bewus is dat dit nie aanvaarbaar / wettig is om afval in die gebied te strooi nie. 
· Hulle kan tekens / plakkate plaas  wat boetes verklaar vir diegene wat voortgaan om afval onwettig te stort  en sodoende probeer om potensiële gevolge te vermy. 
· Hulle kan toeriste bewus maak van die finansiële gevolge van rommel  op belastingbetalers / munisipale begrotings / waardevermindering van eiendom / huise  wat hulle kan ontmoedig om later na dieselfde plek terug te keer.  
· Verskaf genoeg dienste / hulpbronne (vullishouers / staal dromme / karton bokse)  waarin toeriste hul vullis kan stort  sodat dit maklik is vir hulle om hul afval weg te gooi. 
· Inisieer die gemeenskapspolisiëringsforums  waar opgeleide gemeenskapsleiers as kundige informante kan optree  om die toeriste oor rommel op te voed. 
· Versprei pamflette / sit plakkate op publieke plekke op  van verordeninge oor openbare gesondheid en veiligheid  sodat toeriste weet dat dit onwettig is en ernstige gevolge vir die gemeenskap / gebied het. 
· Maak voortdurend gebruik van plaaslike mediabronne soos radio / televisie / tydskrifte / koerante of sosiale media  om soveel toeriste as moontlik te bereik.  Dit beteken dat ongeag waar hulle reis, individue toegang tot die inligting oor storting sal hê. 
· Dwing boetes af  sodat Suid-Afrika 'n reputasie vir ‘n streng rommelbeleid oorsee sal kry  en toeriste sal ons land met die regte ingesteldheid en houding binnekom omdat hulle weet wat om te verwag.    

[TOTAAL AFDELING C: 25]
[bookmark: _Hlk74201035][GROOTTOTAAL: 90]

